Брэсцкі павет (Расійская імперыя)

Брэсцкі павет () — адміністрацыйная адзінка ў складзе Слонімскай, Літоўскай і Гродзенскай губерняў у 1795—1920 гадах. Плошча павета складала 4893,2 км², колькасць насельніцтва 218,4 тысяч чалавек (1897). Цэнтр — Брэст-Літоўск.

 Гісторыя 
Брэсцкі павет у складзе Слонімскай губерні Расійскай імперыі быў утвораны ў 1795 годзе на тэрыторыі, якая адышла да Расійскай імперыі ў выніку трэцяга падзелу Рэчы Паспалітай. У 1797 годзе павет адышоў да Літоўскай губерні, а ў 1801 годзе — да Гродзенскай.

У часы Першай сусветнай вайны акупіраваная нямецкімі войскамі (1915). У перыяд польска-савецкай вайны 1919—1921 гадоў на тэрыторыю павета папераменна займалі савецкія і польскія войскі. Паводле Рыжскага мірнага дагавора адышоў Польшчы і ўвайшоў у склад Палескага ваяводства.

 Насельніцтва 
Паводле перапісу 1897 года насельніцтва павета складала 218,4 тысяч чалавек, у тым ліку ўкраінцы — 64,4 %; яўрэі — 20,8 %; рускія — 8,1 %; палякі — 3,9 %; беларусы — 1,8 %. У павятовым горадзе Брэст-Літоўску жыло 46 568 чалавек.

 Адміністрацыйны падзел 
У 1913 годзе ў павеце было 23 воласці:
 Войская воласць (цэнтр — с. Войская),
 Воўчынская воласць (цэнтр — м. Воўчын),
 Высока-Літоўская воласць (цэнтр — м. Высока-Літоўск),
 Вялікарыцкая воласць (цэнтр — с. Велікарыта),
 Вярховіцкая воласць (цэнтр — с. Вярховічы),
 Дамачаўская воласць (цэнтр — м. Дамачава),
 Дварцоўская воласць (цэнтр — в. Дварцы),
 Дзмітровіцкая воласць (цэнтр — с. Дзмітровічы),
 Жыцінская воласць (цэнтр — в. Індычы),
 Камянец-Жыровецкая воласць (цэнтр — с. Камяніца Жыравецкая),
 Камянец-Літоўская воласць (цэнтр — м. Каменец-Літоўск),
 Косіцкая воласць (цэнтр — с. Чэрні), Лышчыцкая воласць (цэнтр — с. Кустынь),
 Маларыцкая воласць (цэнтр — с. Маларыта),
 Матыкальская воласць (цэнтр — с. Вялікія Матыкалы),
 Мяднянская воласць (цэнтр — в. Медна),
 Олтушская воласць (цэнтр — с. Олтуш),
 Палавецкая воласць (цэнтр — в. Пясчатка),
 Прыбараўская воласць (цэнтр — с. Прыбарава),
 Рагачыцкая воласць (цэнтр — с. Рагачы),
 Радваніцкая воласць (цэнтр — с. Радванічы Царкоўныя),
 Ратайчыцкая воласць (цэнтр — в. Ратайчыцы),
 Турнаўская воласць (цэнтр — в. Турна)

 Ураднікі павета 
 Брэсцкія павятовыя маршалкі

 Крыніцы 

 Літаратура 


Катэгорыя:Паветы Гродзенскай губерні